  Туспуктэм: Удмуртиысь дышетонъя но тодосъя министерстволэн пресс-службаез Майя Бывальцева Сарапул ёросысь Тарасово черкогуртысь школаын этнокультурной дышетонъя «Души моей частица» центр усьтӥзы. Выль лулчеберет инты пиналъёслы пӧртэм выжы калыкъёсты гажан мылкыд пыӵатон, ас калыксылэн йылолъёсыныз, кульутраеныз тодматон ужез нуоз. Со сярысь Удмуртиысь дышетонъя но тодосъя минстерстволэн пресс-службаез ивортӥз. « Ёросын улӥсьёс пӧлын тросгес ӟучьёс ке но, татын котькуд калыклэн аслаз лулчеберетъя центрез, анай кылэз дышетыны луонлыкез вань. Сое эшшо одӥг пол валаны луиз та ужрадын, ӟуч, удмурт, бигер но пор центръёслэсн ужаменызы томатскыса. Котькудӥзлэн аслаз йылолъёсъя но лулчеберетъя оазисэз кылдытэмын » Татьяна Ишматова, Удмуртиысь Кун Кенешлэн тӧроезлэн воштӥсез, тодосъя, дышетонъя но граждан обществолэсь институтъёссэ азинтыны юрттонъя ялан ужась ӧрилэн кивалтӥсез, «Удмурт Кенешлэн» тӧроез Калык лулчеберет ӧрын дышетонъя центрын этнокультурной лагерь, йӧскалык лулчеберетъёсъя фествиаль, анай кылъя (ӟуч, удмурт, пор, бигер) арняос, озьы ик пор, удмурт, бигер, ӟуч культурая центръёсын пумиськонъёс радъялозы но школалэсь йӧскалык лулчеберетэн герӟаськем ужрадъёссэ ортчытъялозы. Озьы ик со пиналъёс но быдэ вуымтэос понна творчествоя площадка луоз. Матысь дыре, кылсярысь, отын удмурт кылын кылбуръёсъя вожвылъяськон ортчоз. Тодэ вайытом, шуркынмонэ – толсуре Россиысь вить улосвылъёсын удмурт лулчебертлы сӥзем нуналъёс ортчозы. Тегъёс: Сарапул йӧслыкъёс Дышетон Лулчеберет Удмуртия  